Qandeel Baloch

Fouzia Azeem (1. märts  1990 – 15. juuli 2016), tuntud kui Qandeel Baloch (urdu keeles قندیل بلوچ), oli Pakistanist pärit modell, näitleja, naisõiguslane ja sotsiaalmeedia kuulsus. Baloch sai kuulsaks tänu vlogidele, mis rääkisid tema igapäevarutiinist ning vastuolulistest teemadest.

Qandeel Balochi vend Waseem tappis oma õe "perekonna au" häbistamise eest.Brother of Pakistan's Qandeel Baloch charged with crime against state

Lapsepõlv
Baloch sündis Dera Ghazi Khanis Punjabi provintsis 1. märtsil 1990. Tal oli kuus õde ja kuus venda. 

Karjäär
Baloch sai kuulsaks tänu tema suhtlusmeedia postitustele. Ta laadis üles pilte, videoid ning avaldas ulatuslikult kommentaare. Tema postitusi peeti Pakistani konservatiivse üh1iskonna kontekstis hulljulgeks.
Rahvusvahelised uudistesaidid võrdlesid teda Kim Kardashianiga, kuid kohalikud kommentaatorid pidasid teda tähelepanuväärsemaks, sest Baloch “ei hoolinud sotsiaalsetest normidest” ning elas elu enda reeglite järgi. Pakistan: Anger after honour killing of Qandeel Baloch
Kuulsuse kasvades hakkas Baloch kasutama sotsiaalmeediat platvormina, kus rääkida naiste positsioonist Pakistani ühiskonnas. Nädal enne surma avaldas ta muusikavideo “Ban”, milles ta käsitleb tögavalt naistele ühiskonna poolt seatud piire.  "Pakistan social media star killed by brother" Baloch pidas Sunny Leone'i, Rakhi Sawanti ja Poonam Pandeyt enda inspiratsiooniks.

Eraelu
Baloch abiellus 2008. aastal 17-aastaselt Ashiq Hussainiga ning paaril oli poeg. Baloch jättis mehe maha aasta hiljem, öeldes, et Ashiq oli vägivaldne."Secret marriage of Qandeel Baloch; Mother of seven years old son".

Surm
15. juulil 2016 anti Balochile unerohtu ning seejärel kägistas ta vend Waseem noore naise, kui ta magas. See toimus nende vanematekodus Multanis ning Balochi isa Azeem teatas juhtunust politseile. "Qandeel Baloch strangled to death by brother in suspected honour killing" Lahkamise järel teatati, et Baloch tapeti ööl 15. ja 16. juuli vahel. Selleks ajaks, kui ta keha leiti, oli ta juba 15–36 tundi surnud olnud. 

Balochi vend Waseem vahistati 16. juulil. Ta tunnistas, et sooritas mõrva üksinda ning põhjenduseks tõi ta Qandeeli teod, mis häbistasid tema meelest tervet perekonda. Järgnenud kohtukaasuses nimetati ka riik hagejana, et ohvri perekonnal ei oleks võimalik mõrva toimepanijale armu anda."Police stop murdered Pakistani star's brother from using blood money law"
Viited

Kategooria:Pakistani inimesed
Kategooria:Modellid
Kategooria:Sündinud 1990
Kategooria:Surnud 2016